proxectonos/corpus_dominio_legal_administrativo_tmp huggingface dataset:
RESOLUCIÓN do 17 de febreiro de 2020 pola que se dá publicidade ás axudas concedidas ao abeiro da convocatoria para o ano 2019 de subvencións para o fomento da participación galega no Programa marco de investigación e innovación da Unión Europea (Horizon 2020), cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (códigos de procedemento IN607F, IN607G e IN607H).
Axencia Galega de Innovación — III. Outras disposicións — 03/03/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega,
Dar publicidade á relación de beneficiarios das axudas concedidas pola Axencia Galega de Innovación ao abeiro da convocatoria para o ano 2019 de subvencións para o fomento da participación galega no Programa marco de investigación e innovación da Unión Europea (Horizon 2020).
Santiago de Compostela, 17 de febreiro de 2020
a) Normas reguladoras da convocatoria:
Resolución da Dirección da Axencia Galega de Innovación do 31 de maio de 2019 pola que se establecen as bases reguladoras para a concesión de subvencións para o fomento da participación galega no Programa marco de investigación e innovación da Unión Europea, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (DOG núm. 131, do 11 de xullo de 2019).
Resolución da Dirección da Axencia Galega de Innovación do 3 de setembro de 2019 pola que se convocan para o ano 2019 as axudas para a concesión de subvencións para o fomento da participación galega no Programa marco de investigación e innovación da Unión Europea, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (DOG núm. 173, do 12 de setembro de 2019).
b) Aplicacións orzamentarias e crédito orzamentario destinado:
Á vista dos importes solicitados de subvención por anualidades nas solicitudes de axudas presentadas á convocatoria e co obxecto de axustar o crédito por anualidades para poder atendelas, mediante Resolución do 11 de novembro de 2019, da Dirección da Axencia Galega de Innovación, reaxustouse o crédito por anualidades das mencionadas aplicacións orzamentarias do seguinte xeito:
Tal e como se recolle nas súas bases, as axudas da presente convocatoria fináncianse no marco do programa operativo Feder Galicia 2014-2020, o cal conta cunha taxa de cofinanciamento Feder do 80 %, e compútase como cofinanciamento nacional o investimento privado elixible dos beneficiarios polo 20 % restante.
c) A finalidade destas axudas defínese en tres liñas de apoio:
Liña 1: apoio á preparación de propostas de calidade ao Programa marco (código de procedemento IN607F).
Liñas 2.1 e 2.2: financiamento do desenvolvemento dunha proposta individual presentada á fase 1 (liña 2.1, procedemento IN607G) ou á fase 2 (liña 2.2, procedemento IN607H) do instrumento peme.
RESOLUCIÓN do 10 de febreiro de 2020 pola que se fai pública a actualización da relación de axudas concedidas ao abeiro da Resolución do 28 de maio de 2019 pola que se aproban as bases reguladoras para a concesión de axudas, en réxime de concorrencia competitiva, destinadas ás entidades locais responsables de sistemas de abastecemento á poboación para a redacción de plans de emerxencia ante situacións de seca, e se convocan para o ano 2019 (código de procedemento AU100A).
Augas de Galicia — III. Outras disposicións — 03/03/2020

O 24 de xuño de 2019 publicouse no
Diario Oficial de Galicia
a Resolución do 28.5.2019 pola que se aproban as bases reguladoras para a concesión de axudas, en réxime de concorrencia competitiva, destinadas ás entidades locais responsables de sistemas de abastecemento á poboación para a redacción de plans de emerxencia ante situacións de seca, e se convocan para o ano 2019 (código de procedemento AU100A).
O 14.10.2019, a Dirección de Augas de Galicia, por delegación da presidencia de Augas de Galicia, ditou resolución de concesión de axudas.
As axudas fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
O 16.12.2019 publicouse no
Diario Oficial de Galicia
a Resolución da Dirección de Augas de Galicia, do 25 de novembro de 2019, pola que se fan públicas as axudas concedidas ao abeiro da Resolución do 28.5.2019 pola que se aproban as bases reguladoras para a concesión de axudas, en réxime de concorrencia competitiva, destinadas ás entidades locais responsables de sistemas de abastecemento á poboación para a redacción de plans de emerxencia ante situacións de seca, e se convocan para o ano 2019 (código de procedemento AU100A).
O 28.12.2019 a Dirección de Augas de Galicia resolveu aceptar a renuncia presentada polo Concello de Carnota á subvención concedida por resolución da Dirección de Augas de Galicia do 14.10.2019.
Os artigos 15.7 e 19.1 das bases reguladoras recollen a posibilidade de renunciar á subvención concedida posibilitando atender solicitudes admitidas e valoradas pola comisión de valoración seguindo a orde de puntuación, sen necesidade dunha nova convocatoria, co crédito que resulte dispoñible de producirse algunha renuncia, polo que o 9.1.2020 a Dirección de Augas de Galicia resolveu conceder unha axuda ao Concello de Vilamarín polo importe de doce mil euros (12.000 €) para a redacción de plans de emerxencia ante situacións de seca, ao abeiro da Resolución do 28.5.2019, citada.
De conformidade co previsto nos artigos 13 e 25 da Resolución do 28.5.2019, xa citada,
Facer público no
Diario Oficial de Galicia
, nas páxinas web oficiais de Augas de Galicia e da Consellería de Infraestruturas e Mobilidade da relación actualizada das entidades beneficiarias e do importe das axudas concedidas.
No cadro anexo constan o detalle actualizado das solicitudes a que se lles concedeu a axuda solicitada e o importe da axuda concedida.
Santiago de Compostela, 10 de febreiro de 2020
RESOLUCIÓN do 28 de febrero de 2020, da Secretaría Xeral de Emprego, pola que se dá publicidade ás axudas concedidas ao abeiro da Orde do 20 de decembro de 2018 pola que se regula o réxime de subvencións ás organizacións sindicais para o ano 2019 (Diario Oficial de Galicia número 17, do 24 de xaneiro).
Consellería de Economía, Emprego e Industria — III. Outras disposicións — 10/03/2020

O artigo 15 da Lei 9/2007, do 13 de xuño, de subvencións de Galicia dispón: «os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario ao que se imputen, o beneficiario, a cantidade concedida e a finalidade ou as finalidades da subvención».
De acordo co exposto,
Ordenar a publicación no
Diario Oficial de Galicia
das subvencións concedidas con cargo ás seguintes aplicacións orzamentarias:
09.40.324A.481.6. Programa I: axudas para o desenvolvemento das actividades ordinarias das organizacións sindicais durante o ano 2019.
09.40.324A.481.7. Programa II: axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
Crédito orzamentario: 1.099.800 €, que se distribúen en:
Programa I: 780.200 €.
Programa II: 319.600 €.
Santiago de Compostela, 28 de febreiro de 2020
RESOLUCIÓN do 28 de febreiro de 2020, da Secretaría Xeral de Emprego, pola que se procede á publicación das axudas concedidas en virtude da Orde do 20 de decembro de 2018 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2019 (código de procedemento TR852A).
Consellería de Economía, Emprego e Industria — III. Outras disposicións — 10/03/2020

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 25.6 da Orde do 20 de decembro de 2018 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia e se procede á súa convocatoria no exercicio de 2019, procédese á publicación das subvencións concedidas en virtude da devandita orde para o ano 2019.
Obxecto da axuda: as axudas teñen como obxecto subvencionar as accións de formación, sensibilización, asesoramento e fomento da prevención de riscos laborais en Galicia recollidas no artigo 3 da orde de referencia que establece como actuacións subvencionables as seguintes:
Na liña 1: cun importe total de 800.000 euros, accións formativas e actividades de asesoramento e sensibilización en relación coa normativa de prevención de riscos laborais por parte dos gabinetes técnico de seguridade e saúde laboral, de carácter intersectorial.
Na liña 2: cun importe total de 690.000 euros, cursos de formación sectoriais e a realización de xornadas de sensibilización de carácter sectorial, así como estudos de carácter tamén sectorial.
Norma reguladora: Orde do 20 de decembro de 2018 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2019 (
Diario Oficial de Galicia
núm. 19, do 28 de xaneiro).
Crédito orzamentario: 1.490.0000 € (un millón catrocentos noventa mil euros) recollido na aplicación orzamentaria 09.40.324A.481.1 código de proxecto 2015 00507, dos orzamentos xerais da Comunidade Autónoma de Galicia para o ano 2019.
Santiago de Compostela, 28 de febreiro de 2020
RESOLUCIÓN do 28 de febreiro de 2020, da Secretaría Xeral de Emprego, pola que se procede á publicación das subvencións concedidas en virtude da Orde do 20 de decembro de 2018 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal, cofinanciadas polo programa operativo FSE Galicia 2014-2020, e se procede á súa convocatoria para o ano 2019.
Consellería de Economía, Emprego e Industria — III. Outras disposicións — 10/03/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións e incentivos ás pequenas e medianas empresas, incluídos persoas traballadoras autónomas con traballadoras e traballadores por conta allea, para:
Liña I: certificacións de RSE.
Liña II: elaboración e implantación de plans de igualdade.
Liña III: conciliación da vida laboral, familiar e persoal.
– Subliña 1: incentivos económicos para o fomento do teletraballo.
– Subliña 2: incentivos económicos para o fomento da flexibilidade horaria.
– Subliña 3: axudas para os investimentos tendentes a garantir e mellorar o dereito á conciliación da vida familiar e laboral.
Norma reguladora: Orde do 20 de decembro de 2018 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal, cofinanciadas polo programa operativo FSE Galicia 2014-2020, e se procede á súa convocatoria para o ano 2019 (
Diario Oficial de Galicia
núm. 19, do 28 de xaneiro de 2019).
Aplicación orzamentaria:
Liña I: 09.40.324A.474.1.
Liña II: 09.40.324A.474.1.
Liña III, subliña 1: 09.40.324A.474.1.
Liña III, subliña 2: 09.40.324A.474.0.
Liña III, subliña 3: 09.40.324A.771.0.
Crédito orzamentario: 1.504.198 €, que se distribúen en:
Liña I: 160.000 €.
Liña II: 400.000 €.
Liña III, subliña 1: 300.000 €.
Liña III, subliña 2: 375.000 €.
Liña III, subliña 3: 269.198 €.
As axudas da subliña 2 da liña III están cofinanciadas polo Fondo Social Europeo, nunha porcentaxe do 80 %, a través do programa operativo FSE Galicia 2014-2020, número CCI2014ES05SFOP009.
Santiago de Compostela, 28 de febreiro de 2020
ANEXO
CORRECCIÓN DE ERROS. Orde do 30 de decembro de 2019 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2020 (códigos de procedemento TR341D e TR349F).
Consellería de Economía, Emprego e Industria — III. Outras disposicións — 10/03/2020

Advertido erro na citada orde, na versión en castelán, publicada no
Diario Oficial de Galicia
número 22, do 3 de febreiro de 2020.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 2 de marzo de 2020, da Secretaría Xeral da Emigración, pola que se procede á publicación das subvencións concedidas ao abeiro da Resolución do 11 de xuño de 2019 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes e se convocan para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/03/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 22 da Resolución do 11 de xuño de 2019, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se convocan para o ano 2019 (código de procedemento PR937A), procédese á publicación das subvencións concedidas de contía igual ou superior a 3.000 euros.
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, que se establezan como traballadoras autónomas ou por conta propia ou como socias traballadoras de sociedades mercantís, de sociedades laborais ou cooperativas de traballo asociado.
Norma reguladora: Resolución do 11 de xuño de 2019, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes e se procede á súa convocatoria para o ano 2019 (
Diario Oficial de Galicia
núm.113, do 17 de xuño).
Aplicación orzamentaria: 04.30.312C.470.0. dos orzamentos xerais da Comunidade Autónoma galega para o ano 2019.
Crédito orzamentario: 362.750,00 euros.
Persoas beneficiarias da subvención de contía igual ou superior a 3.000 euros e importe da axuda concedida:
Santiago de Compostela, 2 de marzo de 2020
EXTRACTO da Resolución do 24 de febreiro de 2020, da Secretaría Xeral da Emigración, pola que se establecen as bases reguladoras para a concesión, en réxime de concorrencia non competitiva, de subvencións correspondentes aos programas de apoio infraestrutural e adquisición de equipamentos ás entidades galegas no exterior, e se convocan para o ano 2020 (código de procedemento PR924C).
Vicepresidencia e Consellería de Presidencia, Administracións Públicas e Xustiza — III. Outras disposicións — 10/03/2020

BDNS (Identif.): 498567.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias das subvencións establecidas para estes programas as entidades galegas inscritas no Rexistro da Galeguidade ao abeiro da Lei 7/2013, do 13 de xuño, da galeguidade, coa categoría de comunidades galegas, coa de centros colaboradores da galeguidade ou coa de federacións de comunidades e/ou entidades que conten con local social diferenciado do das entidades asociadas.
Segundo. Obxecto
A resolución ten por obxecto conceder subvencións ás entidades galegas no exterior para realizaren os programas seguintes:
– Programa A. Axudas para obras de ampliación, reforma, rehabilitación e conservación das instalacións e/ou do patrimonio cultural.
– Programa B. Axudas para a mellora de dotacións e equipamentos de carácter inventariable.
Terceiro. Bases reguladoras
Resolución do 24 de febreiro de 2020, da Secretaría Xeral da Emigración, pola que se establecen as bases reguladoras para a concesión, en réxime de concorrencia non competitiva, de subvencións correspondentes aos programas de apoio infraestrutural e adquisición de equipamentos ás entidades galegas no exterior, e se convocan para o ano 2020 (código de procedemento PR924C).
Cuarto. Importe
Para conceder as subvencións convocadas destinarase un crédito total de 575.000 € con cargo á aplicación orzamentaria 04.30.312C.781.0.
Quinto. Prazo de presentación de solicitudes
O prazo para presentar as solicitudes será dun mes, contado a partir do día seguinte ao da publicación desta convocatoria no Diario Oficial de Galicia. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 24 de febreiro de 2020
CORRECCIÓN DE ERROS. Resolución do 12 de decembro de 2019 pola que se actualizan os modelos en formato electrónico das autoliquidacións dos tributos propios da Comunidade Autónoma e dos tributos sobre o xogo e as especificacións técnicas de determinados arquivos informáticos.
Axencia Tributaria de Galicia — III. Outras disposicións — 05/03/2020

Advertido erro no referido anuncio, na versión en castelán, publicado no
Diario Oficial de Galicia
núm. 242, do 20 de decembro de 2019.
Faise a corrección na versión do DOG neste idioma. Tal corrección non procede no texto en galego.
ORDE do 20 de febreiro de 2020 pola que se fixa o prezo de venda ao público dunha publicación desta consellería.
Consellería de Cultura e Turismo — III. Outras disposicións — 05/03/2020

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia,
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase, de ser o caso, co IVE incluído.
Santiago de Compostela, 20 de febreiro de 2020
RESOLUCIÓN do 3 de marzo de 2020, da Secretaría Xeral da Emigración, pola que se amplía o prazo de presentación de solicitudes da Resolución do 31 de decembro de 2019 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2020 (código de procedemento PR924B).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2020

Mediante a Resolución do 31 de decembro de 2019 (DOG nº 25, do 6 de febreiro), reguláronse e convocáronse as subvencións correspondentes a programas de actuación en favor das entidades galegas no exterior para o exercicio 2020.
No artigo 7 da devandita resolución establécese que o prazo de presentación de solicitudes será dun mes contado a partir do día seguinte ao da publicación da resolución no
Diario Oficial de Galicia
, prazo que remata o próximo día 6 de marzo.
As especiais circunstancias sociais, políticas e económicas que acontecen actualmente en Venezuela, Cuba, Arxentina e Uruguai están a provocar grandes dificultades para que as entidades domiciliadas nestes países poidan reunir a documentación necesaria para solicitar as subvencións dos programas convocados ao abeiro desta convocatoria.
Nos países citados teñen a súa sede social e desenvolven as súas actividades un gran número de entidades galegas do exterior, inscritas no Rexistro da Galeguidade, potenciais beneficiarias segundo se recolle no artigo 2 da dita resolución, que debido ás circunstancias sinaladas non contan con ingresos propios suficientes para o desempeño do seu cometido estatutario e poñen en risco a súa propia supervivencia, polo que as subvencións que se lles veñen concedendo ao abeiro desta convocatoria resultan imprescindibles para o seu funcionamento e o desenvolvemento dos proxectos que xustifican a súa existencia.
En atención a estas circunstancias, resulta preciso ampliar o prazo de presentación de solicitudes ao abeiro da dita convocatoria.
En consecuencia, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
RESOLVO:
Artigo único. Ampliar o prazo de presentación de solicitudes previsto no artigo 7 da Resolución do 31 de decembro de 2019, da Secretaría Xeral da Emigración, pola que se establecen as bases reguladoras e se convocan as subvención correspondentes a programas de actuación en favor das entidades galegas no exterior para o exercicio 2020 (DOG nº 25, do 6 de febreiro), ata o 16 de marzo de 2020, inclusive.
Santiago de Compostela, 3 de marzo de 2020
EXTRACTO da Resolución do 3 de marzo de 2020, da Secretaría Xeral da Emigración, pola que se amplía o prazo de presentación de solicitudes da Resolución do 31 de decembro de 2019 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2020 (código de procedemento PR924B).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2020

BDNS (Identif.): 494640.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Prazo de presentación de solicitudes
Ampliar o prazo de presentación de solicitudes previsto no artigo 7 da Resolución do 31 de decembro de 2019, da Secretaría Xeral da Emigración, pola que se establecen as bases reguladoras e se convocan as subvención correspondentes a programas de actuación en favor das entidades galegas no exterior para o exercicio 2020 (DOG núm. 25, do 6 de febreiro), ata o 16 de marzo de 2020, inclusive.
Santiago de Compostela, 3 de marzo de 2020
EXTRACTO da Resolución do 24 de febreiro de 2020, da Secretaría Xeral da Emigración, pola que se aproban as bases reguladoras e se procede á convocatoria de cento cincuenta (150) bolsas de excelencia para a mocidade do exterior (BEME), co fin de cursar estudos de máster que se inicien no curso 2020/21 nunha universidade galega (código de procedemento PR911A).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2020

BDNS (Identif.): 498188.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán solicitar estas axudas os/as cidadáns/ás galegos/as residentes no estranxeiro cunha titulación universitaria de grao, licenciado/a, arquitecto/a, enxeñeiro/a, diplomado/a, arquitecto/a técnico/a ou enxeñeiro/a técnico/a.
Segundo. Obxecto
Esta resolución ten por obxecto establecer as bases que regularán o procedemento de concesión, en réxime de concorrencia competitiva, de cento cincuenta (150) bolsas de excelencia para a mocidade do exterior, co fin de cursar determinados estudos de máster que se inicien no curso 2020/21 nunha universidade galega, condicionada aos límites de financiamento.
Terceiro. Bases reguladoras
Resolución do 24 de febreiro de 2020, da Secretaría Xeral da Emigración, pola que se aproban as bases reguladoras e se procede á convocatoria de cento cincuenta (150) bolsas de excelencia para a mocidade do exterior (BEME), co fin de cursar estudos de máster que se inicien no curso 2020/21 nunha universidade galega (código de procedemento PR911A).
Cuarto. Importe
Esta convocatoria terá carácter plurianual e para a concesión destas subvencións destinarase un total de 1.290.000 € con cargo á aplicación orzamentaria 04.30.312C.480.3 –excelencia para a mocidade do exterior– dos orzamentos xerais da Comunidade Autónoma de Galicia para os anos 2020 e 2021, polo importe de 750.000 € para a anualidade 2020 e 540.000 € para a anualidade 2021. A concesión destas subvencións quedará condicionada aos ditos límites orzamentarios.
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e finalizará o día 30 de abril de 2020, ás 23.59 horas (hora peninsular española).
Santiago de Compostela, 24 de febreiro de 2020
CORRECCIÓN DE ERROS. Resolución do 19 de febreiro de 2020 pola que se publica a concesión dos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2018/19, convocados pola Orde do 17 de setembro de 2019 (Diario Oficial de Galicia do 2 de outubro).
Consellería de Educación, Universidade e Formación Profesional — III. Outras disposicións — 11/03/2020

Advertido un erro na citada resolución, publicada no
Diario Oficial de Galicia
núm. 41, do luns 2 de marzo de 2020, cómpre facer a seguinte corrección:
Na páxina 14150, no cadro do ANEXO, Modalidade de Música, onde di: «Estévez Moureira, Jaime», debe dicir: «Estévez Moreira, Jaime».
RESOLUCIÓN do 3 de marzo de 2020 pola que se ordena a publicación do Acordo do Consello da Xunta de Galicia do 27 de febreiro de 2020 polo que se declaran festas de interese turístico de Galicia a Festa dos Fachós (Castro Caldelas), a Festa da Carballeira (Zas), a Feira da Tenreira Galega (Láncara), a Romaría de Santa Marta de Ribarteme (As Neves), a Romaría do Corpiño (Lalín) e a Festa da Vendima (Leiro).
Axencia Turismo de Galicia — III. Outras disposicións — 12/03/2020

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 27 de febreiro de 2020 que a seguir se transcribe:
«Declarar festas de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, as seguintes:
Festa dos Fachós (Castro Caldelas).
Festa da Carballeira (Zas).
Feira da Tenreira Galega (Láncara).
Romaría de Santa Marta de Ribarteme (As Neves).
Romaría do Corpiño (Lalín).
Festa da Vendima (Leiro)».
Santiago de Compostela, 3 de marzo de 2020
RESOLUCIÓN do 3 de marzo de 2020 pola que se ordena a publicación do Acordo do Consello da Xunta de Galicia do 20 de febreiro de 2020 polo que se declara municipio turístico o concello de Folgoso do Courel, na provincia de Lugo.
Axencia Turismo de Galicia — III. Outras disposicións — 12/03/2020

En cumprimento do disposto no artigo 19 do Decreto 32/2015, do 19 de febreiro, polo que se regula a declaración de municipio turístico, a Dirección da Axencia Turismo de Galicia dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 20 de febreiro de 2020, que a seguir se transcribe:
«Declarar municipio turístico, de conformidade co establecido no Decreto 32/2015, do 19 de febreiro, polo que se regula a declaración de municipio turístico o concello de Folgoso do Courel (Lugo)».
Santiago de Compostela, 3 de marzo de 2020
EXTRACTO da Resolución do 24 de febreiro de 2020, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se convocan para o ano 2020 (código de procedemento PR905A).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/03/2020

BDNS (Identif.): 498579.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
a) As persoas galegas e nadas en Galicia.
b) Os/as cónxuxes ou persoas con unión análoga á conxugal das persoas galegas e nadas en Galicia.
c) Os/as fillos/as das persoas galegas e nadas en Galicia.
Todas as persoas beneficiarias deberán acreditar estar en posesión da nacionalidade española antes do retorno e ter a súa residencia actual en Galicia.
Segundo. Obxecto
O obxecto da resolución é conceder axudas extraordinarias e non periódicas dirixidas a persoas emigrantes galegas retornadas, para axudar a facer fronte aos gastos extraordinarios da unidade familiar derivados do seu retorno á Comunidade Autónoma de Galicia, que carezan de recursos suficientes.
Terceiro. Bases reguladoras
Resolución do 24 de febreiro de 2020, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se convocan para o ano 2020 (código de procedemento PR905A).
Cuarto. Importe
Para conceder as subvencións convocadas destinarase un crédito total de 1.900.000 € con cargo á aplicación orzamentaria 04.30.312C.480.2.
Quinto. Prazo de presentación de solicitudes
O prazo para presentar as solicitudes será desde o día seguinte ao da publicación desta resolución no Diario Oficial de Galicia ata o 31 de agosto de 2020 incluído.
Santiago de Compostela, 24 de febreiro de 2020
ORDE do 9 de marzo de 2020 pola que se publica a primeira ampliación de crédito da Orde do 17 de decembro de 2019 pola que se procede á segunda convocatoria das subvencións para o financiamento das accións formativas con compromiso de contratación en unidades formativas das empresas para os exercicios 2020-2021 (código de procedemento TR301P) e á primeira convocatoria dos incentivos á contratación vinculados (código de procedemento TR349X) para o exercicio 2020.
Consellería de Economía, Emprego e Industria — III. Outras disposicións — 16/03/2020

A Orde do 13 de agosto de 2019 pola que se establecen as bases reguladoras para o período 2019-2021 e se procede á primeira convocatoria das subvencións para o financiamento das accións formativas con compromiso de contratación en unidades formativas das empresas, para os exercicios 2019-2020 (código de procedemento TR301P), e establécense as bases do Programa de incentivos á actividade laboral vinculada ás accións formativas con compromiso de contratación inmediata para os exercicios 2020-2021 (código de procedemento TR349X), establece no seu artigo 2.2 que se poderá ampliar a contía máxima dos créditos dispoñibles para esta convocatoria. O incremento do crédito estará condicionado á declaración de dispoñibilidade do crédito como consecuencia dunha xeración, ampliación, incorporación de crédito, ou da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
A Orde do 17 de decembro de 2019, que se publicou o 23 de decembro de 2019, ten por obxecto proceder á segunda convocatoria de subvencións, en réxime de concorrencia competitiva e no ámbito da Comunidade Autónoma de Galicia, para o financiamento das accións formativas para o emprego con compromiso de contratación en unidades formativas nas empresas e da actividade laboral asociada, dirixidas ás persoas traballadoras desempregadas, a través do Programa de financiamento de accións formativas con compromiso de contratación inmediata (código de procedemento TR301P).
En consecuencia, ao existir remanentes incorporados na mesma aplicación orzamentaria, que financia esta orde de convocatoria, cómpre ampliar o crédito destinado ás axudas que poderán ser concedidas ao abeiro da referida Orde do 17 de decembro de 2019, coa finalidade de ampliar a subvención ao maior número de beneficiarios posibles.
Por todo o exposto, no uso das facultades que me foron conferidas,
Artigo único
Amplíase o importe total dos créditos destinados ás axudas que se van conceder ao abeiro da Orde do 17 de decembro de 2019, nas seguintes contías e aplicación orzamentaria, con créditos incorporados procedentes de fondos finalistas da mesma aplicación e proxecto que o crédito inicial.
Disposición derradeira única. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 9 de marzo de 2020
CORRECCIÓN DE ERROS. Decreto 173/2019, do 26 de decembro, polo que se modifica o Decreto 204/2012, do 4 de outubro, polo que se crea o Rexistro Galego Sanitario de Empresas e Establecementos Alimentarios.
Consellería de Sanidade — I. Disposicións xerais — 19/02/2020

Advertido erro no citado decreto, publicado no
Diario Oficial de Galicia
núm. 20, do 30 de xaneiro de 2020, cómpre realizar a seguinte corrección:
Na páxina 5911, nas epígrafes correspondentes á descrición dos códigos 9901 e 9902 do anexo III («asignación de número de identificación no Regasa»), onde se fai referencia ao código «9918» debe dicir: «... 9919...».
DECRETO 21/2020, do 13 de febreiro, polo que se designa unha vogal do Consello Executivo da Axencia de Protección da Legalidade Urbanística.
Consellería de Medio Ambiente, Territorio e Vivenda — II. Autoridades e persoal — 18/02/2020

A Axencia de Protección da Legalidade Urbanística creouse coa Lei 9/2002, do 30 de decembro, de ordenación urbanística e protección do medio rural de Galicia, como instrumento fundamental para velar pola utilización racional do solo conforme o disposto no ordenamento urbanístico. A actual Lei 2/2016, do solo de Galicia, mantén a configuración e finalidade da Axencia de Protección da Legalidade Urbanística. De conformidade co previsto no artigo 10 da Lei 2/2016, do 10 de febreiro, do solo de Galicia, e nos estatutos da Axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do cal forman parte catro vogais en representación da Comunidade Autónoma.
En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Medio Ambiente, Territorio e Vivenda, e logo da deliberación do Consello da Xunta de Galicia, na súa reunión do día trece de febreiro de dous mil vinte,
Artigo único
Designar a Elena Ampudia Aixendri como vogal do Consello Executivo da Axencia de Protección da Legalidade Urbanística.
Boqueixón, trece de febreiro de dous mil vinte
RESOLUCIÓN do 21 de xaneiro de 2020 pola que se dá publicidade aos convenios subscritos no terceiro cuadrimestre do ano 2019.
Instituto de Estudos do Territorio — III. Outras disposicións — 14/02/2020

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería ou entidade da Xunta de Galicia a obriga de remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no terceiro cuadrimestre do ano 2019, que se incorpora como anexo a esta resolución.
Santiago de Compostela, 21 de xaneiro de 2020
DECRETO 19/2020, do 13 de febreiro, polo que se dispón o cesamento dun vogal do Consello Executivo da Axencia de Protección da Legalidade Urbanística.
Consellería de Medio Ambiente, Territorio e Vivenda — II. Autoridades e persoal — 18/02/2020

A Axencia de Protección da Legalidade Urbanística creouse coa Lei 9/2002, do 30 de decembro, de ordenación urbanística e protección do medio rural de Galicia, como instrumento fundamental para velar pola utilización racional do solo conforme o disposto no ordenamento urbanístico. A actual Lei 2/2016, do solo de Galicia, mantén a configuración e finalidade da Axencia de Protección da Legalidade Urbanística. De conformidade co previsto no artigo 10 da Lei 2/2016, do 10 de febreiro, do solo de Galicia, e nos estatutos da Axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do cal forman parte catro vogais en representación da Comunidade Autónoma.
En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Medio Ambiente, Territorio e Vivenda, e logo da deliberación do Consello da Xunta de Galicia, na súa reunión do día trece de febreiro de dous mil vinte,
Artigo único
Que cese Antonio Maroño Cal como vogal do Consello Executivo da Axencia de Protección da Legalidade Urbanística, agradecéndolle os servizos prestados.
Boqueixón, trece de febreiro de dous mil vinte
DECRETO 18/2020, do 13 de febreiro, polo que se dispón o cesamento dun vogal do Consello Executivo da Axencia de Protección da Legalidade Urbanística.
Consellería de Medio Ambiente, Territorio e Vivenda — II. Autoridades e persoal — 18/02/2020

A Axencia de Protección da Legalidade Urbanística creouse coa Lei 9/2002, do 30 de decembro, de ordenación urbanística e protección do medio rural de Galicia, como instrumento fundamental para velar pola utilización racional do solo conforme o disposto no ordenamento urbanístico. A actual Lei 2/2016, do solo de Galicia, mantén a configuración e finalidade da Axencia de Protección da Legalidade Urbanística. De conformidade co previsto no artigo 10 da Lei 2/2016, do 10 de febreiro, do solo de Galicia, e nos estatutos da Axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do cal forman parte catro vogais en representación da Comunidade Autónoma.
En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Medio Ambiente, Territorio e Vivenda, e logo da deliberación do Consello da Xunta de Galicia, na súa reunión do día trece de febreiro de dous mil vinte,
Artigo único
Que cese Antonio José Boné Pina como vogal do Consello Executivo da Axencia de Protección da Legalidade Urbanística, agradecéndolle os servizos prestados.
Boqueixón, trece de febreiro de dous mil vinte
DECRETO 20/2020, do 13 de febreiro, polo que se designa un vogal do Consello Executivo da Axencia de Protección da Legalidade Urbanística.
Consellería de Medio Ambiente, Territorio e Vivenda — II. Autoridades e persoal — 18/02/2020

A Axencia de Protección da Legalidade Urbanística creouse coa Lei 9/2002, do 30 de decembro, de ordenación urbanística e protección do medio rural de Galicia, como instrumento fundamental para velar pola utilización racional do solo conforme o disposto no ordenamento urbanístico. A actual Lei 2/2016, do solo de Galicia, mantén a configuración e finalidade da Axencia de Protección da Legalidade Urbanística. De conformidade co previsto no artigo 10 da Lei 2/2016, do 10 de febreiro, do solo de Galicia, e nos estatutos da Axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do cal forman parte catro vogais en representación da Comunidade Autónoma.
En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Medio Ambiente, Territorio e Vivenda, e logo da deliberación do Consello da Xunta de Galicia, na súa reunión do día trece de febreiro de dous mil vinte,
Artigo único
Designar a Luís Míguez Macho como vogal do Consello Executivo da Axencia de Protección da Legalidade Urbanística.
Boqueixón, trece de febreiro de dous mil vinte
EXTRACTO da Orde do 14 de xaneiro de 2020 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Educación, Universidade e Formación Profesional — III. Outras disposicións — 19/02/2020

BDNS (Identif.): 494366.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Centros privados concertados de educación primaria e/ou de educación secundaria.
Segundo. Obxecto
Regular o procedemento de solicitude e concesión de axudas, en réxime de concorrencia competitiva, a centros privados concertados de educación primaria e/ou de educación secundaria para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Terceiro. Bases reguladoras
Orde do 14 de xaneiro de 2020 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras (código de procedemento ED504E).
Cuarto. Importe
Importe total da convocatoria: 500.000 euros.
Importe máximo por centro educativo: 6.000 euros.
Quinto. Prazo de presentación de solicitudes
Un mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 14 de xaneiro de 2020
CORRECCIÓN DE ERROS. Resolución do 20 de xaneiro de 2020, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 28 de novembro de 2018 pola que se establecen as bases reguladoras das axudas para paliar os danos producidos polo lobo e se convocan para o ano 2019.
Consellería de Medio Ambiente, Territorio e Vivenda — III. Outras disposicións — 19/02/2020

Advertido erro na citada resolución, publicada no
Diario Oficial de Galicia
número 24, do 5 de febreiro de 2020, é necesario efectuar a seguinte corrección:
Publicar de novo o anexo da citada resolución corrixido:
CORRECCIÓN DE ERROS. Resolución do 19 de decembro de 2019 pola que se aproba o Plan marco de mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do Programa de desenvolvemento rural (PDR) de Galicia 2014-2020 (código de procedemento MR701E).
Axencia Galega de Desenvolvemento Rural — III. Outras disposicións — 17/02/2020

Advertido erro na citada resolución, publicada no
Diario Oficial de Galicia
número 27, do 10 de febreiro de 2020, cómpre efectuar a seguinte corrección:
No anexo I, artigo 1, parágrafo segundo, primeiro guión, onde di:
«– Todas aquelas parcelas en que máis do 50 % da súa superficie estea clasificada como de uso agrícola, entendendo como tales: terras de cultivo (terras arables, horta e invernadoiros), cultivos permanentes (viñedos, froiteiras, oliveiras…) e pasteiros (excluídos pastos arbustivos e arboredos)».
Debe dicir:
«– Todas aquelas parcelas en que máis do 50 % da súa superficie estea clasificada no Sixpac como de uso agrícola, entendendo como tales: terras de cultivo (terras arables, horta e invernadoiros), cultivos permanentes (viñedos, froiteiras, oliveiras…) e pasteiros (excluídos pastos arbustivos e arboredos)».
ORDE do 5 de febreiro de 2020 pola que se autoriza o cambio de sede do CRA A Picaraña, do concello de Ponteareas.
Consellería de Educación, Universidade e Formación Profesional — III. Outras disposicións — 17/02/2020

De conformidade co previsto no artigo 6 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de sede do seguinte centro:
Provincia: Pontevedra.
Concello: Ponteareas.
Centro: Colexio rural agrupado (CRA) A Picaraña.
Código: 36024069.
Sede actual: Moreira.
Nova sede: Ganade.
Santiago de Compostela, 5 de febreiro de 2020
ORDE do 1 de febreiro de 2020 pola que se modifica a autorización do centro privado Afundación, da Coruña.
Consellería de Educación, Universidade e Formación Profesional — III. Outras disposicións — 17/02/2020

A titularidade do centro privado (CPR) Afundación, da Coruña, solicita autorización para impartir o ciclo formativo de grao superior (CS) Desenvolvemento de Aplicacións Web.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar o ciclo formativo de grao superior (CS) Desenvolvemento de Aplicacións Web. O centro queda configurado como se sinala a seguir:
Denominación xenérica: centro privado (CPR).
Denominación específica: Afundación.
Código do centro: 15005270.
Domicilio: Rivadavia, 4.
Localidade: A Coruña.
Concello: A Coruña.
Provincia: A Coruña.
Titular: Fundación Galicia Obra Social.
Composición resultante:
• CS Administración e Finanzas (2 unidades para 30 alumnos/as cada unha).
• CS Asistencia á Dirección (2 unidades para 30 alumnos/as cada unha).
• CS Desenvolvemento de Aplicacións Multiplataforma (2 unidades para 30 alumnos/as cada unha).
• CS Desenvolvemento de Aplicacións Web (2 unidades para 30 alumnos/as cada unha).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de febreiro de 2020